**Iz dojmova nekih učenika svih triju smjerova:**

**1. ZIM**

**T. Vazquez:** *Terenska nastava u* *München bila je daleko uzbudljivija i bolja od očekivanja. Najprije bih se volio zahvaliti profesorima i vodiču na velikom strpljenju.*

*M. je ostavio upečatljiv dojam. To je grad za svakoga, prepun znamenitosti i stvari za gledanje, od muzeja do šetališta…* *Mi smo, na sreću, imali sjajne voditelje i odličan smještaj. Put u M. bio je velik plus!*

**L. Vugec:** *Izlet u München mi se jako svidio, pogotovo BMW-Welt. Jako mi je bilo zanimljivo što su blagajnici u nekim dućanima pričali hrvatski jezik. U gradu su me jako zbunjivale zebre i semafori jer su pomalo drugačiji od naših.*

*Jako mi se svidjelo što nam je vodič na Zračnoj luci izašao u susret da pogledamo Airbus A380.*

*Bilo mi je žao što smo išli samo na jednu noć jer je u M. bilo previše zanimljivih stvari…*

**H. Lisac:** *… posjetili smo puno znamenitosti. Najdraži dio puta mi je bila* *Allianz Arena.*

**N. Stapić:** *Na izletu sam se lijepo proveo. Grad mi se svidio, kao i sadržaji koje smo posjetili, naročito Allianz Arena. Jedina zamjerka mi je što je sve bilo u žurbi, volio bih da smo mogli ostati duže…*

**M. Švab:** *U Münchenu sam se odlično proveo. Atmosfera je bila vrlo živahna i prijateljska. Grad je jako lijep, centar grada mi se svidio… Žao mi je što nismo duže ostali i nadam se da ću ga ponovno posjetiti.*

**A.Turčin:** *Smatram da jedan sat nije dovoljan za razgledavanje BMW-Welta. Nisam stigao sve razgledati i zato bih volio da smo imali više vremena za to.*

**J. T. Kiš:** *Mene se dojmilo putovanje u München; bilo je zabavno. Žao mi je što smo se brzo vratili.*

**D. Mršić:** *Terenska nastava je bila kratka i lijepa. Ja sam se lijepo proveo. Grad mi se svidio, kao i sve lokacije koje smo posjetili. Jedan od najzanimljivijih dijelova terenske nastave je bio kada smo se izgubili u rudniku Njemačkog muzeja. Bilo je puno zabavnih trenutaka. Drago mi je da sam išao.*

**D. Cazin:** *Mislim da je putovanje bilo odlično i atmosfera u busu je bila takva. Od svih mjesta što smo posjetili, najviše mi se svidio BMW-Welt i H2Hotel. Hotel mi se svidio zato što izgleda futuristično, a i hrana je bila odlična…*

**E. B.:** *München, ubrzan grad sa standardom života koji Hrvatska može zamišljati. Nažalost, M. je pun ljudi s našega govornog područja. Put je bio dug, ali zabave nije nedostajalo. Svakako preporučam posjet bavarskom gradu na rijeci Isar.*

**D. B.:** *Lijepo smo se proveli u Münchenu zahvaljujući dobrom planu i programu. Najdraži trenuci su mi, naravno, bili u Hotelu i kad smo imali slobodno vrijeme u gradu. I Zračna luka je bila prilično impresivna…*

**Z. R.:** *Terenska nastava u Münchenu mi se jako svidjela. Najbolji dio mi je bilo slobodno vrijeme u M. i razgled BMW-a. Svidio mi se i Hotel… Volio bih da je terenska nastava trajala duže.*

**N. M.:** *…Što se tiče cijena pića, i hrane, u trgovinama je malo skuplje nego kod nas.*

**I. K.:** *… meni se najviše svidio posjet Stadionu iako mislim da smo na Stadionu više toga mogli vidjeti, kao i u prostorijama Kluba. Nije mi bilo drago što nismo vidjeli Olympia Park… U utorak smo imali puno slobodnog vremena koji smo mogli iskoristiti za taj Park.*

**L. B.:** *Prvi dan mi se nije baš svidio. Puno smo se vozili, a bili smo samo u Tehničkom muzeju koji je jedina zanimljiva stvar tog dana jer su neki izlošci interaktivni.*

*Drugi dan je bio odličan.U BMW-Weltu je bilo zanimljivo jer smo mogli ulaziti u aute, na motore i probati simulator vožnje. U Zračnoj luci svi smo bili oduševljeni jer smo mi ipak Zrakoplovna škola…*

**1. ZP**

**D. Šarić:** *Iako smo se vozili većinu puta, u busu je bilo najbolje i najzabavnije. Uvijek je tako. I u Hotelu je bilo jako lijepo. U BMW-Weltu smo ulazili u različite automobile, slušali pjesme i fotografirali se. Svidjelo mi se što smo Zračnu luku obilazili busom. Naša grupa je imala sreće jer smo vidjeli kako je slijetao avion Emirata.*

*München jako sliči Zagrebu, samo je puno veći. U gradu ima više biciklista nego automobila. Popeli smo se na crkvu sv. Petra, po tristo stuba i vidjeli cijeli M.*

*Zbližila sam se s djevojkama iz IRE razreda, jako su zabavne. Nadam se da ćemo se svakim izletom svi još više zbližiti.*

**D. Groznica:** *Bilo je jako zabavno. Svidio mi se centar grada i druge znamenitosti. Hotel je bio odličan, kao i druženje u autobusu. Voljela bih vratiti vrijeme unatrag, ali nažalost, to je nemoguće ostvariti.*

**D. Pavlić:** *Putovanje… je bilo savršeno. Izlet je bio pun zabave, informacija, smijeha, razgledavanja i druženja. Naročito me dojmilo hodanje po mjestu gdje su se upoznali moji roditelji te hodanje po Muzeju gdje je trideset i pet godina radio moj djed. Bilo je urebesno smiješno kada smo Boc, prof., Paulin, prof., Karlo Javor i ja ostali zaključani u Allianz Areni...*

**L. Tenšek:** *… U busu nije bilo dosadno, pogotovo**na katu, ali nismo baš imali zraka. Slušali smo pjesme pa su se neki i žalili, ali je u busu ipak najbolje. München je jako lijep i velik grad. Sviđa mi se, ali previše ljudi voze bicikle pa se ne može na sve strane hodati. U Hotelu je isto bilo zabavno. Bilo mi je izvrsno na Zračnoj luci i zanimljivo u BMW-Weltu… tamo smo upoznale hrvatskog prodavača.*

**L. Šešljaga:** *Izlet u München bio mi je jedan od najboljih izleta. Najviše mi se svidjela Allianz Arena i BMW-Welt. Najljepše mi je bilo u Hotelu… U busu je također bilo odlično… u BMW-Weltu smo ulazili u različite aute. I na Zračnoj luci je bilo jako lijepo. Nadam se da ću opet ići u M.*

**L. Špičić:** *Na jviše mi se svidjela Allianz Arena. To me uopće ne iznenađuje jer sam to očekivala i jer sam sve vrijeme samo to čekala.Uživo je puno ljepša i veća nego na fotografijama. …volim Bayern München. Ponadala sam se da ćemo doći dok su igrači na treningu, ali nažalost, nismo. Kako smo se približavali svlačionici, srce mi je sve jače kucalo i počela sam se tresti od uzbuđenja. Jako mi je drago što smo išli tamo i uvijek ću to pamtiti.*

**M. F.:** *Putovanje je bilo vrlo lijepo. Žao mi je što je tako brzo završilo jer smo se svi počeli zajedno družiti i zabavljati.*

*Najbolji događaji su mi bili kada smo bili na Zračnoj luci München jer smo tada izbliza vidjeli kako avion polijeće i slijeće i što sve treba za let.*

*Drugi najbolji događaj je bio kada smo otišli u BMW-Welt. Tamo smo mogli ući u BMW-e ili sjesti na motore.*

**R. B.:** *Putovanje mi se svidjelo jer smo se, uistinu, odmorili od Škole. Upoznali smo novi nam grad te shvatili da je naš Zagreb, zapravo 'zastario' te u usporedbi s Münchenom, malen i tužan.Sve su znamenitosti bile jako zanimljive, kao što je crkva sv. Petra na čiji smo se toranj popeli i imali cijeli grad na dlanu.*

**L. F.:** *Bilo je jako lijepo,**München je predivan grad, a ljudi su ljubazni. Žao mi je što nismo više noći noćili u hotelu, kreveti su bili preudobni. Zračna luka je velika i lijepa, ali mi je žao što smo ju razgledavali samo iz autobusa. Voljela bih opet posjetiti M.*

**I. S.:** *Naporno, ali zabavno.*

**1. IRE**

**A. Švehla:** *Putovanje je bilo jako zabavno, ali iscrpljujuće. U dva dana smo vidjeli svašta, München je predivan, u Hotelu je bilo odlično, vodič je bio dobar, profesori su bili strpljivi. Ljudi u N jemačkoj su jako pristojni i sve mi se svidjelo, iako bih voljela da smo ostali barem dan duže. Najbolji dio mi je bio kada smo išli u BMW-Welt, jer taj posjet mi je bila jedna od dugoiščekivanih životnih želja.*

**M. Akrap:** *Putovanje u München je bilo veoma zanimljivo. Vidjeti toliko prekrasan i moderan grad je bilo lijepo iskustvo. Dojmila me se njemačka kultura i običaji. U dva dana vidio sam više biciklista u M. nego u petnaest godina u Hrvatskoj. Izgled građevina i trgova je poseban. Gotovo na svakom kutku se nešto radilo, pripremalo. Tehnički muzej koji smo posjetili je bio izrazito velik, a Zračna luka kao da je grad za sebe. Putovanje je bilo odlično iskustvo.*

**K. Mahin:** *Grad München mi se jako svidio zbog svoje očuvanosti i zanimljivih zgrada. Da nije bilo drugog jezika i puno različitih nacionalnosti, ne bh ni primijetio da smo u drugoj državi. Sva odredišta su bila zanimljiva, a pogotovo BMW-Welt i Allianz Arena... Izlet je bio izvrstan, a društvo je to pospješivalo. Volio bih češće ići na izlete kao što je bio ovaj.*

**I. Halama:** *Najbolja terenska nastava u životu.Organizacija puta je bila odlična. Najviše sam se iznenadio koliko smo imali slobodnog vremena. Sve što je lijepo, kratko traje.*

**B. Pavičić:** *Put i ekipa su bili odlični, kao i autobus koji je bio veoma udoban. Sve je bilo izvrsno, pogotovo Zračna luka, Hotel i BMW. …žao mi je što nismo ostali duže.Grad je također prelijep, ljudi su vrlo ljubazni i uslužni. Bilo je izvrsno i jedva čekam sljedeći izlet.*

**F. Belinić:** *Ovo putovanje mi je bilo veliko iskustvo jar sam prvi put bio u Münchenu. Vozači i voditelji su bili izvrsni. Smještaj u Hotelu je bio vrlo dobar, sve je lijepo uređeno, hrana je bila dobra, a grad pun lijepih i starih znamenitosti.*

**L. Grdović:** *Cijelo putovanje je bilo odlično, ali bi bilo bolje da se može ostati više dana jer se većina vremena izgubila na samo putovanje. Smještaj je bio odličan.*

**T. Keser:** *Put do Münchena i natrag je bio dobar, ali dug. U samom gradu se puno toga vidjelo i bilo je zanimljivo. Bilo je dobro, ali jako naporno, s puno hodanja i dugim obilascima.*

**M. Lovriković:** *Na putu je bilo zabavno. Pri posjećivanju Muzeja i ustanova mi se svidjelo što smo sami mogli razgledavati uokolo. Hotelske sobe su bile odlične.*

**I. Alpeza:** *Bilo je odlično, mislim da smo trebali ostati još koji dan.*

**B. Novak:** *Sve mi se svidjelo, samo mislim da bi bilo bolje da smo duže ostali.*

**V. L.:** *Divno je iskustvo posjetiti grad**München. Putovanje je bilo iscrpljujuće, no isplatilo se vidjeti Allianz Arenu, BMW, Tehnički muzej i ostalo. U dva dana proživjeli smo mnogo zabave i smijeha. Siguran sam da će mi izlet u M. ostati u divnom sjećanju i da ću ga opet posjetiti.*

D. Arambašić-Kopal, prof.